|  |  |
| --- | --- |
| ГРБОВИ ЗА МЕМОРАНДУМ | Republica SerbiaProvincia Autonomă Voivodina**Secretariatul Provincial pentru Educaţie, Reglementări, Administraţie****şi Minorităţile Naţionale – Comunităţile Naţionale**Bulevar Mihajla Pupina 16, 21000 Novi SadT: +381 21 487 4604ounz@vojvodina.gov.rs  |
|  | NUMĂRUL: 128-401-6826/2019-05 | DATA: 20.11.2019 |

**ŞCOLILOR MEDII DIN TERITORIUL P.A. VOIVODINA**

**Directorului şcolii**

OBIECTUL: Apel public pentru participarea la concursul

 „Cât de bine ne cunoaştem” – cel de-al patrusprezecilea ciclu

 În cadrul proiectului Guvernului Provincial „Afirmarea multiculturalismului şi toleranţei în Voivodina“, a început pregătirea realizării celui de-al patrusprezecilea ciclu al concursului de cultură şi istorie a comunităţilor naţionale din Voivodina „Cât de bine ne cunoaştem”, pe care-l organizează Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale.

 Concursul va fi realizat în mai multe etape: competiţii regionale de calificare, competiţii semifinale şi competiţia finală care va avea loc la Novi Sad. La concurs vor participa echipe ale elevilor de şcoală medie din teritoriul Voivodinei.

 Vă informăm că este în curs anunţarea echipelor competitive şi programarea competiţiilor celui de-al patrusprezecilea ciclu al concursului „Cât de bine ne cunoaştem” şi Vă invităm să-i includeţi în competiţii pe elevii şcolii voastre.

 Desfăşurarea competiţiilor este planificată în perioada martie-aprilie 2020 şi Vă rugăm ca eventuala participare a echipei şcolii voastre să o confirmaţi cel târziu până la **3 decembrie 2019.**

În urma confirmării participării (formularul anexat), Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale va remite şcolii în cel mai scurt termen materialul necesar pentru pregătirea concurenţilor (ediţia tipărită a publicaţiei „Mozaic voivodinean“), precum şi regulile concursului. În urma încheierii listei participanţilor la concurs, aceasta nu se va putea modifica, astfel că datorită acestui fapt confirmarea participării este obligatorie.

 Menţionăm că din cauza numărului limitat de echipe participante la cel de-al patrusprezecilea ciclu al concursului, prioritatea la concurs se va stabili conform ordinii de anunţare, respectiv confirmarea participării echipelor la concurs.

 Subliniem că la cel de-al patrusprezecilea ciclu al concursului, Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale n-a modificat regulile concursului. principiul de formare a echipelor presupune că şcolile anunţă elevii la concurs, în timp ce echipele competitive le formează elevii din şcoli diferite. Fiecare echipă va avea **patru membri** şi un profesor – conducătorul echipei. Numărul de elevi pe care poate să-i anunţe şcoala pentru participare este patru. Echipele se vor forma prin tragerea la sorţi imediat după încheierea listei de participanţi. Toate şcolile – participante vor fi informate despre repartizarea echipelor (pentru ca participanţii să aibă timp să ia contact şi să stabilească detaliile pentru participare). Echipele vor fi compuse din 3 concurenţi activi şi un concurent rezervă. Pe durata competiţiei este permis un număr nelimitat de înlocuire a participantului activ cu cel rezervă (menţionăm că înlocuirea nu se poate face pe durata unui joc competitiv). Elevii care au participat la unele dintre ciclurile anterioare ale concursului **au drept de participare** la cel de-al patrusprezecilea ciclu al concursului.

 Competiţiile înseşi, precum în ciclul precedent al concursului, vor fi plurilingve şi participanţii vor avea posibilitatea de a se pregăti pentru concurs în limba în care frecventează cursurile.

 Vă rugăm să ne trimiteţi confirmarea participării prin poşta electronică pe adresa bojan.greguric@vojvodina.gov.rs, precum şi prin poştă pe adresa: Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale, Bul. Mihajla Pupina 16, 21000 Novi Sad, cu menţiunea: pentru concursul „Cât de bine ne cunoaştem”.

Pentru informaţii suplimentare vă puteţi adresa la numărul de telefon 021 487 4604.

Cu respect,

 SECRETAR PROVINCIAL

 s.s. Nyilas Mihály